Islamic Texts Society

Islamic Texts Society, ITS () – leidykla, įsikūrusi Kembridže, Anglijoje, leidžianti islamo tematinę literatūrą anglų kalba. ITS tikslas – pateikti knygų įvairiais islamo kultūros ir tikėjimo aspektais. Publikacijos apima ir naujausius šiuolaikinių autorių darbus, ir atnaujintų klasikų raštų leidimus, anksčiau neskelbtų rankraščių vertimus. Leidykla turi platintojų atstovus įvairiose pasaulio šalyse. Tarp žymiausių autorių pažymėtini  Sejidas Hoseinas Nasras, Martinas Lingsas, Timotis Vinteras, Mohamadas Hašimas Kamalis, Erikas Ornsbis.

 Leidyba 
Islamo tekstų draugija įkurta 1981 m. Kembridže, Jungtinėje Karalystėje.See Matheson Trust/Publishers. Ją įkūrė nedidelė grupė mokslo darbuotojų, siekdami parengti svarbių islamo kūrinių vertimus į anglų kalbą, skelbti naujus darbus, susijusius su šiuolaikiniais islamo ir musulmonų gyvenimo klausimais. Vėliau ITS buvo įregistruota kaip švietimo labdaros organizacija Jungtinėje Karalystėje.Reclaiming the Islamic Intellectual Tradition: Islamic Texts Society and its Publications

Pirmasis ITS parengtas leidinys buvo Martino Lingso „Muhammad: His Life Based on the Earliest Sources“ 
(1983) – knyga, kuri laikoma geriausia islamo pranašo biografija anglų kalba. Beje, tai viena iš geriausių vieno tomo šio tipo biografijų (al-sīra), parašytų bet kuria kalba. Išraiškos tikslumas, subtili kalba ir išsamus įvykių išdėstymas pelnė knygai ilgalaikę vertę. Nuo to laiko ITS pradėjo vykdyti leidybos programą, pagal kurią išleista daug pripažintų darbų, anksčiau neprieinamų anglų kalba, įskaitant nepublikuotų rankraščių vertimus ir šiuolaikinių autorių kūrinius. 

Svarbus ITS siekis – pristatyti persų teologo Abu Hamido al-Gazalio  (1058–1111) kūrybinį palikimą plačiai anglakalbei skaitytojų auditorijai. Iki šiol Gazalio serijoje išleisti dvylika tomų, iš kurių du laimėjo Didžiosios Britanijos knygų dizaino ir gamybos apdovanojimus: „Al-Ghazali on Invocations and Supplications“ (1991) ir „Al-Ghazali on the Ninety-nine Beautiful Names of God“ (1993). Kita grupė leidinių yra plačiai visuomenei skirtos mokslinės monografijos iš žinomiausių musulmonų asmenybių serijos.

ITS publikuojami leidiniai patenka į septynias plačias kategorijas: 
 Koranas, siros (al-sīra)  ir hadisai 
 Islamo teisė ir teismų praktika
 Gazalio serija 
 Musulmonų asmenybių serija
 Islamo paveldo vertimai
 Monografijos apie dvasingumą ir sufizmą
 Bendrieji islamo kūriniai

 Šaltiniai 

 Nuorodos 

 Oficiali svetainė
 A partial list of books published by ITS
 Full Catalogue
 WorldCat entry

Kategorija:Islamas
Kategorija:Religiniai tekstai
Kategorija:Jungtinės Karalystės leidyklos